Synnit

Monet asiat ovat vanhoillislestadiolaisten mukaan syntiä. Synnin rinnalla käytetään myös monia muita ilmaisuja, kuten armoneuvot, seurakunnan neuvot ja kristillissivelliset elämäntavat. Yleensä mitään asiaa ei suoraan julisteta synniksi, vaan sanotaan, että kristitty ei halua tehdä jotain mainittua asiaa. Usein lestadiolaiset itse välttelevät syntinä pidetyn teon julkista määrittelemistä synniksi.

SRK:n mukaan mitään syntilistaa ei ole olemassa. Syntejä ei olekaan varsinaisesti listattu, vaan erilaisia elämäntapoihin ja ajatteluun liittyviä ohjeita annetaan SRK:n julkaisuissa, keskustelutilaisuuksissa ja puhujien puheissa. Ne opetetaan lapsille kotona ja SRK:n oman lapsi- ja nuorisotyön piirissä jo varhain.

Ei kuitenkaan ole lainkaan vaikeaa koota näitä ohjeita yhdeksi listaksi, koska usein ne ovat jo annettaessa listamaisessa muodossa. Lisäksi synnit tunnistaa usein myös siitä, että ne ovat tekoja, joiden takia voi joutua rauhanyhdistyksellä tai muualla tavatessa toisten vanhoillislestadiolaisten vakavaan puhutteluun. Tällöin todetaan, että asianomainen on tehnyt syntiä, josta on tehtävä parannus, mikäli haluaa edelleen kuulua vanhoillislestadiolaisten yhteisöön. Toisinaan vaaditaan jopa julkinen anteeksipyyntö seurakunnan edessä.

Kuuliaisuus syntien perusteluna
Kieltoja perustellaan ennen kaikkea kuuliaisuusvaatimuksella. Sillä tarkoitetaan käsitystä, että uskovaisena elääkseen ja pelastuakseen ihmisen on noudatettava näitä seurakunnan neuvoja l. armoneuvoja, ennemmin kuin kuunneltava omaa omaatuntoaan. SRK:n opetuksen mukaan yksityisen ihmisen omatunto voi olla väärässä, mutta (vanhoillislestadiolainen) seurakunta on erehtymätön.

Puhujainkokouksen vuoden 1971 päätöksessä todetaan kategorisesti, että vanhoilislestadiolaisen uskovaisen tulee "luopua omista järjenpäätöksistä ja yhtyä Jumalan seurakunnan päätöksiin. Sotiminen seurakunnan päätöksiä vastaan on sotimista Jumalaa vastaan, koska seurakunnan päätökset perustuvat ennen kirjoitettuun Jumalan sanaan".

Armoneuvojen velvoittavuutta perustellaan lisäksi muilla argumenteilla, mm. sillä, että Jumala ei halua kyseistä asiaa tai Jumala on tarkoittanut kyseisen asian jotenkin toisin.

Esim. Juhani Alarannan mukaan Jumala on tarkoittanut seksuaalisuuden avioliittoon. Nuorten seurustelussa hän ei sallisi halailua eikä hyväilyä, koska Jumala ei ole niin tarkoittanut. Voidaan myös vakuutella, että ko. asian tekemisellä ihminen pahoittaa Jumalan mielen.

Kieltoja ei yleensä perustella Raamatulla eikä Katekismuksen kymmenellä käskyllä. Syntien yhteydessä voidaan toisinaan käyttää irrallisia Raamatun lauseita ikään kuin kyseessä olisi perustelu, mutta ko. Raamatunkohdan ei tarvitse tosiasiassa koskea lainkaan synniksi määriteltävää tekoa. Yleensä katsotaan, että syntien perusteluksi riittää, että kyseessä on seurakunnan mielipide ja tapa.

Kieltojen rikkomisen seuramukset
Jos rikot näitä armoneuvoiksi kutsuttuja sääntöjä, niin vanhoillislestadiolaisten mukaan et ole oikein uskomassa, olet häpeäksi suvullesi ja aiheutat vanhemmillesi murhetta. Listassa mainittuja asioita tehneen saatetaan sanoa kieltäneen uskonsa teoillaan. Tällöin hänet suljetaan yhteisön ulkopuolelle.

Saarnoissa voidaan myös uhkailla kadotukseen joutumisella tai väittää, että jos ihminen tekee kiellettyjä asioita (esimerkiksi käyttää ehkäisyä), Jumala ottaa siunauksensa pois asianomaiselta ihmiseltä ja hänen perheeltään.

Osa uskovaisista ottaa normit vakavissaan eli uskovat niiden olevan autuuden ehto. He eivät osaa tai rohkene kyseenalaistaa normeja, koska sääntöihin liberaalimmin suhtautuvat vanhoillislestadiolaiset vaikenevat siitä, että he noudattavat armoneuvoja valikoiden tai eivät lainkaan. Lisäksi aremmat uskovaiset ahdistuvat, koska kokevat vaeltavansa ns. jaetulla tunnolla, jos eivät pysty jotain normia noudattamaan.

Syntilista
Tämä syntilista on lista asioista, joita suomi24-keskustelussa on kerrottu vanhoillislestadiolaisten pitävän syntinä. Syntilista ei ole tieteellisen tarkka, eivätkä kaikki vanhoillislestadiolaiset siis välttämättä tunnista kaikkia sääntöjä omikseen.

Syntilista elää ja muuttuu eri aikoina, mutta enempää SRK:n johtokunta kuin puhujatkaan eivät kerro julkisesti, mitkä kiellot eivät ole enää voimassa. Muutoksia syntilistaan on tullut esim. musiikin osalta.

Muutoksista ei yleensä tiedoteta yleisesti, vaan ne tapahtuvat pikkuhiljaa liukuen. Eliitti ja ns. liberaalit lestadiolaiset vain lakkaavat noudattamasta jotakin tiettyä armoneuvoa. He eivät ole ehkä enää vuosiin pitäneet syntinä tekoa, jota perus-uskovaiset pitävät yhä syntinä. Tunnollisesti ja sääntöihin vakavasti suhtautuneet voivat tuntea myöhemmin itsensä höynäytetyksi.

Kiellot myös vaihtelevat paikkakunnittain, alueittain ja maittain. Venäläisiltä ei esimerkiksi vaadita korvakoruttomuutta.

Useimmat alla mainituista synneistä löytyvät myös SRK:n julkaisuista muodossa tai toisessa. Vanhoillislestadiolaiset pitävät syntinä listassa mainittujen asioiden lisäksi kaikkea laittomuutta. Lakien kunnioittamista kuitenkin korostetaan jonkin verran vähemmän kuin yhteisön sisäisiä normeja. Tämä näkyy esimerkiksi internetin suhteen siten, että ihmisten lipsumisesta vanhoillislestadiolaisesta opista ollaan enemmän huolissaan kuin lapsipornosta ja pomminteko-ohjeista. Armoneuvoista kirjoitetaan Päivämiehen jokaisessa numerossa, mutta sopimattomasta vaalirahoituksesta, veronkierrosta, perheväkivallasta tai lasten hyväksikäytöstä kirjoitetaan harvoin. Lestadiolaiset voivat myös kokea suurta synnintunnetta katseltuaan pornografiaa, mutta ajaa hyvällä omallatunnolla ylinopeutta.

Hengelliset synnit

 * Kuulumattomuus liikkeeseen, eli epäusko
 * Kuuluminen toiseen uskonnolliseen liikkeeseen mukaan lukien kristilliset liikkeet
 * Väärät henget (esim. ahneuden ja kateuden pirun henki, kososlaisuus, kuivahenki, lakihenki, hempeä henki jne.)
 * Ateismi
 * Jumalanpilkka

Seksiin liittyviä syntejä

 * ehkäisy
 * selibaatti avioliitossa paitsi paastoamiseksi lyhyeksi aikaa tai jos sairauden takia seliboi
 * itsetyydytys
 * homoseksuaalinen suhde
 * rekisteröty parisuhde
 * avoliitto
 * suutelu- ja hyväily seurustelu- ja kihlausaikana
 * esiaviollinen seksi
 * avioero
 * hylätyn puolison uudelleen avioituminen
 * eriuskoisen kanssa avioituminen
 * rivot jutut
 * rivoille jutuille nauraminen
 * pornografia
 * ehkäisyvälineiden myyminen
 * abortti

Päihteet

 * alkoholijuomat, kuten viina, viini, olut, siideri
 * maljan nostaminen
 * huumeet
 * alaikäisen tupakointi

Maailmallisuus

 * meikkaaminen
 * hiusten ja kynsien värjääminen
 * korvakorut ja lävistykset
 * kulmakarvojen muokkaaminen
 * kauneusleikkaukset
 * kiroilu ja maailmallinen puhetyyli

Yhteiskunta ja politiikka

 * muut puolueet kuin keskusta ja kokoomus
 * korkea-arvoiset virat, esim. ministeri (ei sinänsä väärin, mutta maljannostamisvaara yms. saattavat aiheuttaa kiusauksia)
 * siviilipalvelus

Kulttuuri ja viihde

 * televisio
 * elokuvat (kotona ja elokuvateattereissa).
 * teatteri
 * ooppera
 * tanssi
 * kevyt musiikki ja gospel
 * konsertit muualla kuin kirkoissa (esiintyminen ja kuunteleminen) ,
 * kuorolaulu muualla kuin SRK:n piirissä ja kirkkokuoroissa
 * juorulehtien lukeminen ja tilaaminen
 * sirkus ja tivoli (melko harvinainen)
 * viihteellinen elämä (esimerkiksi kuuluminen rockyhtyeeseen on syntiä)

Urheilu

 * kilpaurheilu
 * kilpailujen seuraaminen katsomosta
 * ravit
 * urheilukilpailun seuraaminen radiosta seurojen aikana

Kirkko ja muu hengellisyys

 * seurakunnan lapsi- ja nuorisotoimintaan osallistuminen
 * eriuskoisen henkilön asettaminen lapsen kummiksi
 * lähetystyö (muu kuin SRK:n oma)
 * vapaaehtoinen osallistuminen muiden ryhmien hengellisiin tilaisuuksiin
 * syntilistojen pito

Kriittisyys ja passiivisuus

 * saarnojen, alustuksien ja SRK:n julkaisujen arvosteleminen
 * johtokunnan arvosteleminen
 * keskustelupalstoille osallistuminen
 * hoitokokouksista puhuminen
 * rauhanyhdistysten tehtävien ja työvuorojen välttely
 * liian vähäinen seuroissa käyminen

Vapaa-aika ja harrastus

 * huoltoasemalla istuminen iltaisin
 * kaupungilla hengailu seurojen jälkeen
 * koiranäyttelyissä käyminen
 * rahapelit
 * pelikortit
 * partio
 * urheiluseurat

Pyhäpäivä

 * kaikki työnteko mitä kristillinen rakkaus ja pakottava tarve eivät vaadi
 * kalastus
 * marjastus
 * metsästys
 * käsityöt
 * leipominen
 * turhuuden markkinat ja sen tapaiset harrastamiset

Huhuista muodostuneita syntikäsityksia
Tähän ryhmään kuuluvat sellaiset syntikäsitykset, joita ei löydy SRK:n omista julkaisuista, mutta joita voi löytää muista lähteistä, joissa kerrotaan vanhoillislestadiolaisuudesta. Nämä eivät kuulu vanhoillislestadiolaisten syntikäsityksiin, vaan ovat pikemminkin huhupuheista muodostuneita legendoja.
 * kuuluminen kotiseutuyhdistyksiin ja pitäjäseuroihin
 * ikkunallinen pesukone
 * Aku Ankka
 * kyntönäytösten seuraaminen

Poistuneet syntikäsitykset

 * ostaminen E-liikkeestä
 * radio oli kielletty 1930-luvulla
 * koulutelevisio kiellettiin 1978 ja sallittiin taas 1983 SRK:n pääkonttorista lähtetetyllä kirjeellä

Keskustelu syntilistasta
Uskovaiset usein kiistävät syntilistojen olemassaolon ja ne selitetään Pyhän hengen hedelmiksi. Esimerkiksi aktiivisen nettikeskustelija O.M:n mukaan Pyhän Hengen uudistaman mielen vaikutuksesta vl-kristityt vain vain välttävät joitakin uskolle vaarallisia asioita. Ei kannata mennä heikoille jäille, vaikka siihen olisikin vapaus.

1. Piet. 2:11 "Rakkaat veljet! minä neuvon teitä, niinkuin outoja ja muukalaisia: välttäkäät lihallisia himoja, jotka sotivat sielua vastaan." Room. 13:14 "Vaan pukekaat päällenne Herra Jesus Kristus ja älkäät holhotko ruumistanne haureuteen."

Vastustajat ja ns. liberaalit lestadiolaiset saattavat sen sijaan leimata syntilistan opit farisealaisiksi perinnäissäännöksiksi.

Synnintunto
Synnintunnon voi vaimentaa ajattelemalla. Jos esimerkiksi tunnet syntiä siitä, että katselet pornoa internetistä, voit vaimentaa synnintunnon myös ilman evankeliumia.

Synnintunto on skeema eli sisäinen malli. Se on pelkistynyt tapa reagoida tietynlaiseen tilanteeseen. Sen voi muuttaa samalla tavalla, kuin minkä tahansa muun tottumuksen muuttamalla suhtautumista asiaan.

Tunteiden syntymekanismia voidaan havainnollistaa Albert Ellisin ABC-mallin avulla.

A. Havainto.

B. Tulkinta/käsitys.

C. Reaktio.

Ajatellaanpa nyt tilanne, jossa olet mennyt naapuriin katsomaan televisiota.

A: Katsottuasi televisiota, huomaat mitä on tullut tehtyä.

B: Tulkitset tehneesi syntiä.

C: Sinulle tulee synnintunto. Pelkäät ehkä, ettet ole enää uskomassa. Pelkäät ehkä joutuvasi sillä tunnon tilalla helvettiin. Haluat kertoa Isälle tai Äidille mitä on tapahtunut ja pyytää evankeliumia.

Voit vaimentaa synnintunnon myös ilman evankeliumia. Se tapahtuu siten, että kohdassa B. et teekään sellaista tulkintaa, että olisit tehnyt syntiä. Näin ollen sinulle ei tule synnintuntoa, eikä sinun tarvitse mennä kertomaan kenellekään, mitä on päässyt tapahtumaan.

Vaikka omaatuntoa onkin helppo muokata, on kuitenkin hyvä pitää tietyt rajat, ettei tilanne pääse kärjistymään. Suomen lakeja ei esimerkiksi tule rikkoa. Eräs oikein hyvä vaihtoehto lestadiolaiselle moraalikoodille on humanistinen etiikka.

Painostuksen perusteena käytettyjä Raamatun kohtia
Hesekiel: 3:18 Jos minä sanon jumalattomalle: sinun on kuolemalla kuoltava, mutta sinä et häntä varoita etkä puhu varoittaaksesi jumalatonta hänen jumalattomasta tiestänsä, että pelastaisit hänen henkensä, niin jumalaton kuolee synnissänsä, mutta hänen verensä minä vaadin sinun kädestäsi. 3:19 Mutta jos sinä varoitat jumalatonta ja hän ei käänny jumalattomuudestansa eikä jumalattomalta tieltänsä, niin hän kuolee synnissänsä, mutta sinä olet sielusi pelastanut. 3:21 Mutta jos sinä vanhurskasta varoitat, ettei vanhurskas tekisi syntiä, ja hän ei tee syntiä, niin hän totisesti saa elää, koska otti varoituksesta vaarin, ja sinä olet sielusi pelastanut."

Johannes kastajan pää leikattiin irti kun hän nuhteli maailmaa sen synneistä.

Efesolaiskirje: 4:17 Sen minä siis sanon ja varoitan Herrassa: älkää enää vaeltako, niinkuin pakanat vaeltavat mielensä turhuudessa,

1. Tim. 5:20 Nuhtele syntiä tekeviä kaikkien kuullen, jotta muutkin pelkäisivät.

Matteus 18

15 Mutta jos sinun veljes rikkoo sinua vstaan, niin mene ja nuhtele häntä kahden kesken yksinänsä. Jos hän sinua kuulee, niin sinä olet veljes voittanut. 16 Mutta jos ei hän sinua kuule, niin ota vielä yksi eli kaksi kanssas, että kaikki asia kahden eli kolmen todistajan suussa olis. 17 Mutta ellei hän niitä tahdo kuulla, niin sano seurakunnalle; ellei hän seurakuntaa tottele, niin pidä häntä pakanana ja Publikanina. 18 Totisesti sanon minä teille: kaikki, mitä te maan päällä sidotte, pitää myös oleman sidotut taivaissa: ja kaikki, mitä te päästätte maan päällä, pitää myös oleman päästetyt taivaassa.

2. Tim. 4:2 Saarnaa sanaa, pidä päälle sekä hyvällä että sopimattomalla ajalla, rankaise, nuhtele, neuvo kaikella siveydellä ja opetuksella;

Aiheesta Muualla

 * Perisynti (Wikipedia)
 * Seitsemän kuolemansyntiä (Wikipedia)
 * Dogmaatikon analyysi synneistä
 * Eräs näkemys syntilistasta
 * Vähemmän tunnettuja syntikäsityksiä Youtubessa
 * Synti vanhoillislestadiolaisuuden opetuksen mukaan
 * Lassi Hyvärinen: Lestadiolaisuuden vaikea kulttuurisuhde

Syntilistakeskustelun rönsyjä

 * "Raamatun mukainen syntilista"
 * Raamatun 700 käskyä

Syntilistoja wikipediassa

 * SRK:n edistämät elämäntavat
 * Kritiikkiartikkelin synnit
 * Käytännön usko